cyanic-selkie/wikianc huggingface dataset:
Periparia
Systematisk inndeling
Slketen blir noen ganger slått sammen med Jansonius.
Teleologi
Teleologi er læren (gresk λόγος (logos)) om prosessers hensikt eller mål (gresk τέλος (telos)). Det omvendte av teleologi er kontingens.
I skolastikken antok man at alle ting har en iboende tendens til å virkeliggjøre sin eksistensgrunn. Enhver hendelse kunne dermed tolkes som meningsfull, fordi den hadde som mål å oppnå hensikten bak de involverte tingenes eksistens. Den ontologiske posisjonen at alle prosesser er teleologiske, dvs. har et dypere mål, kalles finalisme.
I biologien har teleologiske forklaringer blitt erstattet med teleonomiske forklaringer, fordi biologiske prosesser og tilpasninger ser ut som om de har et mål i fremtiden, mens de egentlig har en årsak i fortiden.
Biland
thumb|480px| Biland (eller avhengig territorium) er et avhengig område som ikke har full politisk frihet eller [[suverenitet på samme måte som en selvstendig stat, og derfor er underlagt helt eller delvis en ekstern stat.
Det finnes forskjellige grader og former for politisk avhengighet. Det vanligste er å definere et biland i motsetning til andre undernasjonale enheter som områder som ikke tilhører et moderland eller et fastland av den styrende staten. I de fleste tilfeller finnes det også en form for geografisk separasjon. En undernasjonal enhet er vanligvis en del av et hovedland, mens et avhengig territorium kan være et oversjøisk territorium som nyter en større grad av selvstyre. For eksempel har mange av dem mer eller mindre forskjellige lovgivninger enn de styrende statene. Ettersom det finnes forskjellige grunnlovsmessige tradisjoner kan disse territoriene være både deler av moderlandet og biland av moderlandet.
Norske biland er ikke deler av kongeriket, mens biland av andre land kan være det, slik Færøyene og Grønland er deler av det danske kongeriket. På den annen side er Svalbard en del av Kongeriket Norge, og dermed er det etter norsk rett og tradisjon ikke et biland.
Områdene som er klart merket som ikke-selvstendige er territorier som er omstridte, okkuperte, med eksilregjering eller med en viktig selvstendighetsbevegelse.
Dannelsen av biland
Okkupasjon, samt krigføring og handel har gjennom historien hatt avgjørende betydning for hvorvidt et område blir underlagt en annen stat. I historisk sammenheng er det verdt å merke seg at de fleste biland er øyer eller øygrupper, som har blitt okkupert av diverse stormakter, hovedsakelig fra Europa. Et godt eksempel på en slik stormakt er Storbritannia og det tidligere Britiske Imperiet, som kontrollerte en tredjedel av jordas landoverflate på det meste. Mange av de bilandene som eksisterer i dag som ikke er underlagt Storbritannia tilhører andre europeiske land, som Frankrike eller Nederland, som begge var sentrale i den europeiske oppdagelsestiden i det 15. århundre.
Liste over avhengige områder
Alle nasjoners biland som ligger lengre sør enn 60 grader sør (i Antarktis) er enten ikke anerkjent internasjonalt, og/eller har en uklar konkret grense til et annet lands de facto-kontrollerte biland. Ubebodde territorier eller territorier uten permanent eller innfødt befolkning er merket med #-tegnet.
Listen inneholder flere biland som ikke er inkludert i FNs liste over ikke-selvstyrteområder opplistet av FNs generalforsamling.
Flere politiske enheter har en spesiell posisjon innen anerkjennelse av internasjonale konvensjoner og avtaler. (eksempelvis Åland kontra Finland, Hongkong og Macao kontra Folkerepublikken Kina, og Svalbard kontra Norge). Disse bilandene er ikke avhengige territorier i så forstand, men spiller likevel den samme rollen i praksis.
USA
I henhold til traktater med Cuba leier Amerikas forente stater (USA) marinebasen i Guantánamobukta. Derfor er dette ikke et avhengig område under amerikansk suverenitet.
Johnny Brenna
Johnny Brenna (født i 1964) er en norsk forfatter, prosjektleder og tidligere politimann. Brenna var tidligere politispaner ved Oslo politidistrikt, og har også vært engasjert som krimpolitisk rådgiver for Høyre. Han har også jobbet som reporter/krimekspert for TV 2, samt vært prosjektleder for et tryggere uteliv i Oslo (salutt-prosjektet). Fra 2019 til 2022 jobbet Brenna som prosjektleder i prosjektet «EE på avveie» for returbransjen for elektrisk og elektronisk avfall. Han er i dag operativ leder og instruktør i sikkerhetsbransjen.
I Kjetil S. Østlis dokumentarbok Politi & røver var Brenna hovedpersonen.
Ninni Schulman
Ninni Schulman (født 2. august 1972) er en svensk journalist og krimforfatter.
Star Wars Battlefront: Renegade Squadron
Star Wars Battlefront: Renegade Squadron er et Star Wars-basert videospill utviklet av Rebellion Developments for PlayStation Portable. Spillet ble utgitt av LucasArts den 9. oktober 2007. Spillet fikk blandede mottagelser ved utgivelsen. Nettsidene Metacritic og GameRankings ga spillet en score på henholdsvis 73% og 71,31%, noe som indikerer gjennomsnittlige anmeldelser. Renegade Squadron ble ansett som marginalt bedre enn sin forgjenger Battlefront II (PSP versjonen).
Robert Lee Beck
Robert Lee Beck (født 30. desember 1936 i San Diego i California i USA, død 2. april 2020 i San Antonio i Texas) var en amerikansk idrettsmann som konkurrerte innen fekting og moderne femkamp og vant en rekke gullmedaljer i Pan American Games i perioden 1963–1971. Han vant også bronsemedaljer i individuelt og i lagkonkurranser i Sommer-OL i 1960. Han fikk ikke medaljer i Sommer-OL i 1968.
Star Wars Battlefront: Renegade Squadron
Den generelle strukturen til «Renegade Squadron» ligner på tidligere spill fra Battlefront-serien. Konflikter kan finne sted på jorden eller i verdensrommet, og krever at spilleren tar kontroll over kommandoposter, eller andre spesifikke områder av territoriet representert av flytende ikoner og fargede prikker på kartet. Hvert enkelt kart har et bestemt antall kommandoposter, og det er fordelaktig for spilleren å okkupere så mange poster som mulig.
Robert Lee Beck
Beck arbeidet som tannlege i San Antonio i Texas mens han var profesjonell idrettsmann.
Star Wars Battlefront: Renegade Squadron
Ved slutten av hvert oppdrag, eller hver gang karakteren gjenoppstår, og når han har tatt over en kommandopost, er det mulig for spilleren å forandre karakterens våpen, utseende eller andre egenskaper etter eget ønske. Spilleren kan også kjøpe forskjellige våpen, eller annet utstyr, til karakteren sin. I tillegg kan spillere bli tildelt medaljer ved å oppnå fastsatte mål, for eksempel å ødelegge et visst antall romskip.
Robert Lee Beck
Han ble innlagt på sykehus i februar 2020 med hodeskade etter et fall. På sykehuset ble han smittet av covid-19, og døde i en aler av 83 år den 2. april 2020.
Star Wars Battlefront: Renegade Squadron
Handling
Renegade Squadron finner sted i løpet av den originale Star Wars-filmtrilogien, for det meste under eller mellom Star Wars Episode V: Imperiet slår tilbake og Star Wars Episode VI: Jediridderen vender tilbake. Etter den galaktiske borgerkrigen hvor det galaktiske imperiet taper, blir New Jedi Order grunnlagt av Luke Skywalker. Spillet begynner med Tionne Solusar, en historiker fra New Jedi Orders, som forsker på styrkene til Opprøreralliansen under den galaktiske borgerkrigen. Tionne oppdager en rekke vage referanser til en Renegade Squadron og dens sjef, Col Serra, som tilsynelatende var involvert i hemmelig oppdrag under borgerkrigen. Spilleren kan følge hele historien til Renegade Squadron gjennom hele krigen, som fortalt gjennom en rekke tilbakeblikk fra Serra til Tionne.
Renegade Squadron blir grunnlagt kort tid før slaget ved Yavin, etter forespørsel fra Han Solo og general Jan Dodonna - som leter etter erfarne krigere som ikke trenger ekstra trening. Han Solo kontakter en av hans tidligere medarbeidere, en smugler ved navn Col Serra, og ber ham hjelpe dem. Serra godtar Solos forespørsel og setter sammen en enhet av leiesoldater, dusørjegere, smuglere og andre personligheter som går med på å arbeide bak kulissene for å fremme alliansens formål. Under Serras kommando er enheten ansvarlig for en rekke operasjoner utført for Alliansen gjennom hele konflikten.
Enheten opererer i all hemmelighet, og er i stand til å jobbe anonymt under flere større hendelser - inkludert slagene ved Yavin, Hoth og Endor. Enheten består av dyktige piloter i tillegg til andre operatører, noe som gjør det mulig for dem å slåss i både verdensrommet og på planetene. Til tross for gruppens anonymitet, deltar styrken i mange høyprofilerte konflikter mot Imperiet - inkludert med dusørjegeren IG-88 og Sith-Lord Darth Vader. Etter slaget ved Endor, som markerer imperiets ultimate nederlag, blir hele skvadronen oppløst. Styrkens overlevende medlemmer forsvinner, og mange av dem vender deretter tilbake til deres tidligere kriminelle røtter.
Cotopaxi
Cotopaxi er en aktiv stratovulkan i Ecuador, og er med sine 5897 meter over havet landets nest høyeste fjell.
Cotopaxi ligger omkring 75 km sør for Quito og kan ses fra byen. Den tilhører en del av en kjede av vulkaner rundt Stillehavet kalt Ildringen i Stillehavet. Cotopaxi er en av de høyeste aktive vulkaner i verden. Påstander om at Cotopaxi er den høyeste aktive vulkan i verden er feil. Vulkanen Llullaillaco er betydelig høyere og er definitivt i en mer aktiv fase; den hadde utbrudd så sent som 1877. Cotopaxi har en av verdens få isbreer som ligger ved ekvator, som starter ved rundt 5000 meter over havet.
Vulkanen hadde noen ganske kraftige utbrudd på 1700- og 1800-tallet. Det siste virkelige utbruddet var i 1904. Mindre vulkansk aktivitet fant sted på 1940- og 1970-tallet. Det har vært mer enn 50 utbrudd på Cotopaxi siden 1738. Mange daler rundt vulkanen er dannet ved kraftige gjørmestrømmer og pyroklastiske strømmer. Dette utgjør en høy risiko for den lokale befolkningen, for deres bosetninger ligger i desse dalene. Under krigen mellom inkaene og spanjolene i 1534, fikk vulkanen utbrudd og satte en slutt på bekjempelsene da soldatene fra begge sider flyktet fra slagmarken. Cotopaxis voldsomste utbrudd i historisk tid skjedde i årene 1744, 1768 og 1877.
Toppen ble besteget første gang av Wilhelm Reiss og A. M. Escobar i 1872.
John Walter Gregory
John Walter Gregory (født 27. januar 1864 i Bow, London, død 2. juni 1932 i Urubamba, Peru) var en britisk geolog og oppdager, først og fremst kjent for sitt arbeid innen glasiologi og innen geografi og geologi i Australia og Øst-Afrika. Gregory døde av drukning i Urubamba da båten veltet på en ekspedisjon til vulkan- og jordskjelvsentrene i Andes.
Llullaillaco
Llullaillaco er en vulkan som ligger i Llullaillaco nasjonalpark, på grensen mellom Argentina og Chile. Fjellet regnes som verdens nest høyeste aktive vulkan.
Llullaillaco hadde utbrudd så sent som i 1854, 1868 og 1877.
Området fjellet befinner seg i har vært populært for turister, men har blitt beryktet på grunn av miner fra krigen i 1978-1982.
Russland under Vinter-OL 2002
Russland under Vinter-OL 2002. 151 sportsutøvere fra Russland deltok i femten sporter under Vinter-OL 2002 i Salt Lake City i USA. Russland ble femte beste nasjon med fem gull-, fire sølv- og fire bronsemedaljer. Langrennsløperen Aleksej Prokurorov var Russlands flaggbærer under åpningsseremonien.
Island under VM i svømmesport 2022
Island deltar under VM i svømmesport 2022 i Budapest i Ungarn fra 18. juni til 3. juli 2022.
Svømming
Islandske svømmere har kvalifisert seg i følgende øvelser.
Barbra: The Music, The Mem’ries, The Magic
Barbra: The Music, The Mem'ries, The Magic er den sjette konsertturneen til artisten Barbra Streisand. Det ble holdt 16 konserter i Nord-Amerika (15 i USA og én i Canada). Turneen begynte 2. august 2016 i Staples Center i Los Angeles.
Billettene for de første konsertene ble lagt ut for salg 25. mai.
Sangliste
Denne listen gjelder konserten i Los Angeles 2. august 2016, og Streisand gjorde noen endringer underveis i turneen.
Netflix-film
Konserten i Miami 5. desember 2016 ble spilt inn og gjort tilgjengelig på strømmetjenesten Netflix 22. november 2017 under tittelen The Music…The Mem'ries…The Magic!. Albumet The Music…The Mem'ries…The Magic! ble utgitt 8. desember 2017 i forbindelse med konsertfilmen. Den ble utgitt i både standardversjon og deluxeversjon.
Nord-Trøndelag fylkesting 1992–1995
Nord-Trøndelag fylkesting 1992–1995 bestod av 45 representanter. Fordelingen mellom partiene var 16 fra Arbeiderpartiet, 14 fra Senterpartiet, 6 fra Sosialistisk Venstreparti, 4 fra Høyre, 2 fra Kristelig Folkeparti, 2 fra Venstre og 1 fra Fremskrittspartiet. Kolbjørn Almlid fra Senterpartiet og Osvald Løberg fra Sosialistisk Venstreparti var henholdsvis fylkesordfører og fylkesvaraordfører.
Kjip Lunch – Kilevolds Greatest Hits
Kjip Lunch – Kilevolds Greatest Hits er en samleplate med Lars Kilevold, utgitt i 1997.
Viveca Sten
Viveca Anne Sten (født Bergstedt; 18. juni 1959 i Stockholm) er en svensk jurist og forfatter. Hun arbeider som juridisk sjef på svenske Posten og er bosatt utenfor Stockholm.
Sten har juridisk utdanning fra Stockholms universitet og er siviløkonom fra Handelshögskolan i Stockholm. Tidigere har hun blant annet arbeidet på SAS og i Letsbuyit.com.
Hennes familie har i generasjoner hatt hus på Sandhamn i Stockholms skjærgård. Hennes krimromaner, Sandhamn-serien, henter sitt miljø derfra.
Sten har også skrevet faglitterære bøker innen det juridiske området.
Teateråret 1853
Teateråret 1853 er en oversikt over hendelser, verk, fødte og avdøde personer med tilknytning til teater i 1853.
Drapac Pat’s Veg
Drapac Pat's Veg Holistic Development Team er et australsk sykkellag som startet opp før 2004-sesongen. Det ble et profesjonelt kontinentallag for 2014-sesongen. I 2016 ble det kjent at Drapac skulle inn som sponsor for Cannondale-laget og Drapac-laget fortsette som utviklingslag.
U20-VM i friidrett 2018 – 10 000 meter kappgang kvinner
10.000 meter kappgang for kvinner under U20-VM i friidrett 2018 ble arrangert på Ratina stadion i Tammerfors 14. juli 2018.
Resultater
Resultater:
Lars Kepler
Lars Kepler er et pseudonym som benyttes av det svenske forfatterekteparet Alexander Ahndoril og Alexandra Coelho Ahndoril når de sammen skriver kriminalromaner om «kommissarie Joona Linna».
Da «Lars Kepler» hadde stor suksess med den første boken Hypnotisøren, var det et mysterium hvem som skjulte seg bak pseudonymet, og mange spekulasjoner i svensk presse. De to forfatterne var da vel etablerte, og hadde hver for seg utgitt kjente og kritikerroste bøker.
Bibliografi
Joona Linna-serien: Andre utgivelser:
Reyðarfjörður
Reyðarfjörður er et tettsted beliggende på Øst-Island i regionen Austurland og i kommunen Fjarðabyggð. Byen ligger innerst i fjorden den er oppkalt etter, og het tidligere Búðareyri. Sjøflyskvadronen 330 (Norwegian) Squadron hadde sin C-flight stasjonert her under andre verdenskrig med Northrop N-3PB.
Kommanderi
Kommanderi (kinesisk: 郡, pinyin: Jùn) er navnet på et historisk administrativt nivå i Kina.
Under Zhou-dynastiet (ca. 1046–256 f.Kr.) var kommanderiet ett nivå lavere enn distriktet (縣/县).
Qin Shi Huang (regjeringstid 221–210 f.Kr.) som organiserte Qin-dynastiet inverterte nivåbetegnelsene slik at kommanderiene ble ett nivå over distriktene. Under Han-dynastiet (202 f.Kr.– 220 e.Kr.) ble kommanderiet den dominerende enheten, og hvert kommanderi ble inndelt i fylker. Hver gang Han-dynastiet kunne legge under seg et selvstendig eller halvselvstendig kongedømme, ble det avskaffet og erstattet med ett eller flere kommanderier. Senere kom enheten zhou inn i bildet, med kommanderier som underenheter.
Wandle
Wandle er en elv i sørvestre England. Elvens navn (og Wandsworth) antas å ha kommet fra angelsaksiske «Wendlesworth», som betyr «Wendles bosetting». Elven renner gjennom sørvestre London og er om lag 9 mi lang. Den passerer gjennom Croydon, Sutton, Merton og Wandsworth og tømmer seg i Themsen ved Tideway i Wandsworth.
Myrhettebladbille
Myrhettebladbille (Cryptocephalus decemmaculatus) er en bille som tilhører familiegruppen bladbiller (Chrysomelidae). Den er utbredt i det nordvestlige Europa.
Myrhettebladbille er mellom 3,5-4,5 mm lang. Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Halskjoldet har fin punktur. Dekkvingene har regelmessig punktur, ordnet i langsgående rekker. Den er noe fargevariabel, fra helt mørke ensfargede dekkvinger til lyst gule dekkvinger, men vanligvis fem flekker hver. Antennene er trådformet og lange i forhold til hva som er vanlig for andre bladbiller. Beina er lyse, gulbrune.
Den lever på løvtrær i vierslekten. Både larvene og de voksne (imago) billene lever av å spise blad på næringsplanten.
Myrhettebladbille tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Jennifer Caicedo
Jennifer Alexa Caicedo Mejía (født 1. juli 1984) er en colombiansk/argentinsk skøyteløper som deltar i både rulleskøyteløp og i hurtigløp på skøyter på is. Hun er uoffisiell nasjonal rekordholder i hurtigløp på skøyter i Colombia og Argentina. Hun deltok for Argentina i verdenscupsesongen 2009/10 på distansene 500 meter og 1,000 meter og kvalifiserte seg for Sprint-VM på skøyter 2010 hvor hun ble nummer 25. Hun måtte konkurrere for Argentina siden Colombia ikke var medlem av International Skating Union (ISU), da ISU kun tillater løpere fra medlemsland å konkurrere i internasjonale mesterskap.
Skyting under Sommer-OL 1906
Skyting under jubileumslekene 1906 i Athen.
Nekkhamma
Nekkhamma (sanskrit: नैष्काम्य) er et pāliord som generelt sett blir oversatt med «forsakelse» eller «gleden ved forsakelse», mens begrepet mer spesifikt også omfatter «å gi opp verden og lede et hellig liv» eller «frihet fra lyster, krav og begjær.»"
Pullert
En pullert er en rund, lav stolpe på ca. 1 m høyde og 10–30 cm diameter som for eksempel settes i kanten av fortauet, i midten eller ved slutten av gater, hvor en under normale forhold vil holde kjøretøyer utestengt fra å beferde området. Pullerter kan være en ekstra markering mellom landevei og sykkelsti. De kan utgjøre en vertikal beskyttelse av fotgjengere på et særlig smalt fortau, eller en permanent avsperring av innkjørsel til en gate. Det finnes også pullerter som kan fjernes eller senkes ned i gatehøyde for midlertidig å tillate passering av bestemte kjøretøyer.
Eldre pullerter og pullerter til forhindring av innkjørsel er ofte av stål, men pullerter kan også være fremstilt av polyethylen eller lignende plastmaterialer.
Brother, Can You Spare a Dime?
«Brother, Can You Spare a Dime?», også sunget som «Buddy, Can You Spare a Dime?», er en av de best kjente amerikanske sanger fra Den store depresjonen.
Den ble skrevet i 1931 av E.Y. «Yip» Harburg og komponisten Jay Gorney. Sangen var med 1932-musicalen New Americana, men ble best kjent ved plateinnspillinger med Bing Crosby og Rudy Vallee. Begge versjoner ble lansert rett før Franklin Delano Roosevelt ble valgt til president, og begge ble nr. 1-hits på bestsellerlistene. Warner Brothers' Crosby-innspilling ble den største salgshiten på denne tiden. Tom Waits har også sunget sangen.
Microsyagrus
Microsyagrus er en slekt av biller som tilhører familiegruppen bladbiller (Chrysomelidae).
Utseende
Små til middelsstore (3 - 6 millimeter), nokså avlange, blanke eller halvmatte, brunrøde til svarte bladbiller, ofte med mørke flekker på pronotum eller dekkvinger. Antennene er tynne, litt kortere enn kroppen. Pronotum er rundet, en del smalere enn de jevnbrede dekkvingene, som har fine punktrader. Beina har noe fortykkede lår uten tenner på undersiden.
Levevis
Både larvene og de voksne (imago) er planteetere.
Utbredelse
Slekten er vidt utbredt i Afrika.
Straumsnes (Narvik)
Straumsnes, er ei bygd i Narvik kommune i Nordland. Bygda ligger ved Rombaksfjorden, cirka en mil øst/nordøst for Narvik sentrum, og omfatter Fagerjord, Sletta, Ytre Straumsnes, Øvre Straumsnes, Indre Straumsnes og Klubnes med et samlet innbyggertall på 269. Straumsnes stasjon er stoppested på Ofotbanen.
Bygdas navn har sitt opphav fra Straumen, som er den trange delen av Rombaksfjorden mellom Sørnesodden og Langstrandodden, hvor Rombaksbrua krysser. Straumen hadde tidligere navnet Strømmen, og bygdas navn ble stavet Strømsnes. I forbindelse med rettskrivningsreformen på begynnelsen av 1900-tallet ble skrivemåten Straumsnes etablert, og denne stavemåten har vært benyttet, uten unntak, siden 1920-tallet som for eksempel i Straumsnes stasjon, Straumsnes skole, Straumsnesveien og poståpneriet som benyttet stempelet «Straumsnes i Ofoten». . Bygdas offisielle navn, godkjent av kommunen, var derimot Strømsnes fra 1972 til 2017. 1. november 2017 ble stavemåten Straumsnes godkjent av kommunen.
Provinsen Nedre Schlesien
Provinsen Nedre Schlesien var en provins i Fristaten Preussen som eksisterte fra 1919 til 1938 og fra 1941 til 1945. Provinsens hovedstad var Breslau.
Tor Hauge
Tor Hauge (født 29. november 1966) er en norsk musiker.
Roing under Sommer-OL 2012 – Firer uten styrmann menn
Firer uten styrmann var en øvelse under Sommer-OL 2012 i London som fant sted på Dorney Lake.
MK «Lykken»
MK «Lykken» er en 37 fots krysser (fiskebåt) som ble bygd i 1939. Båten er i dag (2008) under restaurering av Øksnes Kystlag. Etter gjenoppbygging etter andre verdenskrig har båten i dag en 22 hk Volda semidiesel-motor.
I 1993 ble «Lykken» hentet fra Bugøynes i Øst-Finnmark tilbake til Øksnes av Øksnes Kystlag. Båten ble restaurert og sjøsatt igjen i juli 1995, og var i bruk av kystlaget ved forskjellige anledninger. I 2007 ble det imidlertid oppdaget at båten var sterkt skadet av råte, og båten måtte restaureres helt fra grunnen av. I dag (2008) er dette arbeidet fremdeles i gang. Båten ligger ved Samhold Slip i Sørvågen.
«Lykken» er vernet av Riksantikvaren, og restaureringen har fått støtte fra blant annet Riksantikvaren og Norsk kulturminnefond.
Gothic (andre betydninger)
Gothic eller Goth kan sikte til
Encore: Movie Partners Sing Broadway
Encore: Movie Partners Sing Broadway er det 35. studioalbumet til artisten Barbra Streisand. Det ble utgitt 26. august 2016 av plateselskapet Columbia Records. Studioalbumet inneholdt låter fra Broadway som Streisand tolket med utvalgte filmskuespillere. Hun slapp to låter før utgivelsen. Disse var «At the Ballet» med Anne Hathaway og Daisy Ridley og «Any Moment Now» med Hugh Jackman. Streisand dro på turneen Barbra: The Music, The Mem'ries, The Magic for å promotere albumutgivelsen og sang «The Best Thing That Ever Has Happened» med Alec Baldwin under The Tonight Show 25. august.
Musikkalbumet fikk god kritikk. Paul Katz fra The Huffington Post kalte det «Barbra Streisands mest overbevisende og sterkeste studioalbum siden 1985. (...) I Encore blir dialog og noen ganger «scener» brukt som rammeverk. Det er en unik og inspirert idé, som får albumet til å minne om en Broadway-innspilling.» Mark Kennedy fra Associated Press kalte utgivelsen «ujevn» og mente at duettene «ikke lyder organiske» og at albumet har en «tvunget, blind date-aktig» kvalitet. Kennedy roste imidlertid noen av låtene og kalte «Climb Ev'ry Mountain» med Jamie Foxx et høydepunkt.
Deluxeversjon
Det ble også solgt en deluxeversjon med fire sololåter integrert i albumet.
Ḱ
Ḱ og ḱ (K med akutt aksent) er en bokstav som brukes i ISO 9 til å transkribere den kyrilliske bokstaven Ќ som brukes på makedonsk, som representerer den lyden [c] eller [ʨ]. Det går også an å transkribere denne bokstaven som ć, ettersom denne latinske bokstaven representerer den samme lyden som makedonsk ќ, på slaviske språk som skrives med det latinske alfabetet.
På det indianske språket Saanich representerer bokstaven ḱ lyden.
I Unicode kodes ḱ som U+1E30 (Ḱ) og U+1E31 (ḱ).
Riksdagsvalget i Tyskland 1877
Valget i Tyskland 1877 var det tredje føderale valg i Tyskland etter den tyske riksgrunnleggelse.
Schizotyp personlighetsforstyrrelse
Begrepet schizotyp ble skapt av Sandor Rado i 1956 som en forkortelse av schizofren fenotype. Schizotyp er definert i gruppa a av personlighetsforstyrrelser som «rar og eksentrisk». Som med andre personlighetsforstyrrelser i gruppe a, er den ofte sett blant bostedsløse. En studie viser at sammenlignet med Myers-Briggs personlighetstype indikatortype fant de ut denne forstyrrelsen kan ha en sammenheng med personlighetstypen «INTP», (Introvert (I), Intuitive (N), Thinking (T) og Perceiving (P) , men det er ikke nødvendig å si at alle med lidelsen har den personlighetstypen. Som oftest forekommer schizotpal personlighetsforstyrrelse sammen med depresjon, dystymi, generalisert angst eller sosial fobi. Lidelsen kan bli sett i tilknytning med tvangslidelser hvor dens tilstedeværelse ser ut til å påvirke behandlingen negativt.
En studie fra 2004 kom frem til at «schizotypal er ikke en svekket form for schizofreni». Noen kan utvikle schizofreni, men de fleste gjør ikke det. Selv om schizotyp er studert lenge, er det ikke noe klar sannsynlighet for en utvikling av schizofreni. Det finnes utallige flere studier som viser at individer med schizotypal personlighetsforstyrrelse scorer det samme på nervopsykologiske tester. En kognitiv svikt kan imidlertid sees hos mange med schizotyp som er mildere enn for de med schizofreni. Ved å bruke stoff som metamfetamin kan personer med schizotyp personlighetsforstyrrelse ha en risiko for å utvikle permanent psykose.
Genetisk
Selv om diagnosen er oppført som en akse II-lidelse i DSM-IV-R, blir schizotyp personlighetsforstyrrelse hovedsakelig betraktet som en del av det schizofrene spektrum. Forekomsten av schizotyp personlighetsforstyrrelse er mye høyere blant personer fra familier der schizofreni forekommer, sammenlignet med personer fra familier med andre psykiske sykdommer eller personer uten psykisk syke slektninger. Teknisk sett er schizotyp personlighetsforstyrrelse en "utvidet fenotype" som hjelper genetikere med å spore familiær eller genetisk overføring av gener som er involvert i schizofreni. Det finnes dusinvis av studier som viser at personer med schizotyp personlighetsforstyrrelse og personer med schizofreni scorer svært likt i en rekke nevropsykologiske tester. Pasienter med schizotyp personlighetsforstyrrelse har en kognitiv funksjonssvikt som ligner den en finner hos pasienter med schizofreni, men i en mildere grad.
Verdens helseorganisasjon
Verdens helseorganisasjon har i ICD-10 oppført schizotyp personlighetsforstyrrelse som schizotyp lidelse. (Merk at i ICD-10 er schizotyp personlighetsforstyrrelse klassifisert som en psykisk lidelse forbundet med schizofreni, og ikke som en personlighetsforstyrrelse slik diagnosen er klassifisert i DSM-IV. Klassifiseringen av schizotyp personlighetsforstyrrelse som en personlighetsforstyrrelse i DSM-IV er kontroversiell.)
Schizotyp personlighetsforstyrrelse er karakterisert som:
Det finnes ingen dominerende eller typiske trekk, men hvert av de følgende trekkene kan være tilstede:
Lidelsen har et kronisk forløp med svingninger i intensitet. I noen tilfeller utvikler den seg til åpenbar schizofreni. Der er ingen klar debut av sykdommen, og utvikling og forløp er vanligvis de samme som ved en personlighetsforstyrrelse. Forstyrrelsen er mer vanlig hos individer som er i slekt med personer med schizofreni, og antas å være en del av det genetiske schizofreni-spektrum.
Denne diagnosen er ikke anbefalt for allmenn bruk, da den ikke er tydelig avgrenset fra verken enkel schizofreni eller fra schizoide eller paranoide personlighetsforstyrrelser. For at betegnelsen skal kunne brukes, må tre eller fire av de typiske trekkene nevnt ovenfor, ha vært til stede, kontinuerlig eller episodisk, i minst 2 år. Videre må vedkommende aldri ha oppfylt kriteriene for schizofreni. En historie med schizofreni hos en førstegradsslektning, gir ytterligere vekt til diagnosen, men er ikke en forutsetning.
Inkluderer:
Utelukker:
Millon's subtyper
Theodore Millon identifiserte to undertyper av schizotypi. En person med schizotyp personlighetsforstyrrelse kan framvise ingen eller én av de følgende:
Differensialdiagnose
Det foreligger høy grad av komorbiditet med andre personlighetsforstyrrelser. McGlashan et al. (2000) konstaterte at det kan skyldes overlappende kriterier med andre personlighetsforstyrrelser, som unnvikende personlighetsforstyrrelse, paranoid personlighetsforstyrrelse og borderline personlighetsforstyrrelse.
Det finnes likheter mellom schizotyp og schizoide personligheter. Den mest markante likheten er manglende evne til å initiere og/eller opprettholde relasjoner (både vennskapelige og romantiske), men det synes å være en forskjell i årsaken til dette. Personer som diagnostiseres som schizotyp, unngår sosial interaksjon på grunn av en dyptliggende frykt for mennesker, mens schizoide ikke føler noe behov for å etablere relasjoner siden de ikke ser noen grunn til å tilbringe tid med andre mennesker.
Terapi
Ifølge Thedore Million er schizotyp en av den enkleste personlighetsforstyrrelsene å identifisere, men samtidig er den en av de vanskeligste å behandle med psykoterapi. Personer med schizotypal ser ofte på seg selv som eksentrisk, produktiv eller ikke-konformistisk. De undervurderer den dårlige tilpasningen av sosial isolasjon og perseptuelle forvrengning. Det er ikke lett å få kontakt med de som lider av schizotypal på grunn av det ubehaget med angst som øker med intimitet og nærhet i relasjoner. I mange tilfeller reagerer de ikke på det uformelle eller humor.
Gruppeterapi anbefales for schizotyp personlighetsforstyrrelse dersom gruppen er støttende ovenfor hverandre, for hvis ikke kan det føre til en tangensiell forestilling. God støtte er viktig for schizotyp med paranoide trekk, fordi de vil oppleve vanskeligheter i svært strukturerte grupper.
Prevalens
Schizotyp personlighetsforstyrrelse forekommer i 3 prosent av befolkningen, og er hyppigere hos menn.
Bluff
Bluff er en havneby på den sørlige kysten av Sørøya i New Zealand. Det er den sørligste byen i New Zealand, og til tross for at Slope Point ligger lenger sør, blir den ofte referert til som landets sørligste ytterpunkt. Byen har en befolkning på 1850 (2006).
Bluffområdet var ikke bosatt av maorier da det på begynnelsen av 1800-tallet ble ett av de første områdene i New Zealand hvor europeere etablerte seg.
Bluff har fergeforbindelse til Stewart Island 60 kilometer lenger sør.
Olavskors
Olavskors er betegnelsen på kors som forbindes med Olav den hellige. Flere ulike korsformer går under betegnelsen Olavskors og forbindelsen til tradisjonen om helgenkongen varierer.
Olavskorset i Olavsmerket
Det er kløverbladkorset, slik det forekommer i Olavsmerket, som oftest omtales som Olavskorset. I Olavsmerket er korset, symbolet for kristendommen, sammenstilt med to økser, nasjonalhelgenen Olav den helliges martyrredskap. Med bakgrunn i Olavsmerket som nasjonalt symbol betegnes i enkelte sammenhenger kløverbladkorset alene som «Olavskorset». Dette innebærer likevel ikke at kløverbladkorset i alle sammenhenger må forstås som Olavskors. Kløverbladkorset er et alminnelig forekommende kors heraldikken, og vil i mange sammenhenger ikke ha noen forbindelse med Olav den hellige eller tradisjonen om ham.
Olav den hellige levde i før-heraldisk tid og førte ikke selv noe våpenskjold. Det er heller ikke kjent at han benyttet noen bestemt korsform. Korsene som forbindes med helgenkongen er en del av Olavstradisjonen og tilkom lenge etter hans levetid. Våpenet med kløverbladkorset og de to øksene var det norske katolske erkebispedømmets våpen. Den første som benyttet dette våpenmerket var Erik Walkendorf, erkebiskop i Nidaros 1510–1522. Under erkebiskop Walkendorf og etterfølgeren Olav Engelbrektsson (1523–1537) ble det også preget norsk mynt med kløverbladkorset og øksene.
Olavsmerket er i dag Den norske kirkes offisielle våpen: Rødt med kløverbladkors i gull over to økser med gullskaft og økseblader i sølv som er vendt utover.
Olavskorset i ordensinsignier og medaljer
Hele Olavsmerket inngår siden 1905 i ordenskjedet for St. Olavs Orden. Kløverbladkorset, betegnet som «Olavskorset», benyttes alene i Krigskorset, innstiftet i 1941. Olavskorset er det sentrale motiv i ordensinsigniene for Den Kongelige Norske Fortjenstorden, innstiftet i 1985. Også Militærkorset, innstiftet i 2007 og opphørt i 2010, benyttet t kløverbladkorset.
Pilegrimsmerkets Olavskors
Pilegrimsmerket består av en valknute, som symbol for en severdighet, og et kors med tre utbøyde spisser i korsendene. Korsformen i pilegrimsmerket omtales som Olavskors. Symbolet benyttes for å markere steder på pilegrimsleden til Trondheim, som har dokumentert tilknytning til den middelalderske tradisjon om pilegrimsferd til Olav den helliges skrin i Nidaros domkirke.
«St. Olavsmerket» er det offisielle symbolet til Pilegrimsleden mot Trondheim. Det ble designet av Johanna Figur Waddington i 1997, er eid av Riksantikvaren og forvaltes av Nasjonalt pilegrimssenter (NPS).
Olavskors i kommunalheraldikken
Korsmotiver med tilknytning til Olav den hellige finnes også i norsk kommunalheraldikk.
Verdal kommune fører som våpen: «På rød bunn et gull kors, utbøyd og tilspisset». Motivet er hentet fra en billedframstilling over Olav den helliges liv og død på et alterbord datert til omkring år 1300, opprinnelig sannsynligvis fra Haltdalen stavkirke, idag oppbevart i Nidaros domkirke. Verdals kommunevåpen omtales noen ganger som «Olavskorset».
Nord-Trøndelag fylkeskommune fører som våpen: «På sølv bunn et utbøyd gull kors». Motivet er valgt på bakgrunn av at sagaen beskriver at Olav den hellige bar hvitt skjold med gult kors under slaget på Stiklestad: «Kong Olav var kledd slik at han hadde en forgylt hjelm på hodet og et hvitt skjold, der det hellige kors var innlagt med gull.» I våpenskjold er det unormalt med «metall» på både bunn og figur, men gull på sølv forekommer også i fanen til Vilhelm erobreren på Bayeuxteppet, i korsfarerriket Jerusalems våpen og i pavens symboler.
Nasjonal Samlings merke
Quislings nasjonalistiske fascistparti Nasjonal Samling (NS) antok ved stiftelsen i 1933 et partimerke bestående av et kors i en sirkel, et hjulkors eller «solkors». Det var uenighet i NS om symbolet. For den kristenvennlige fløy av partiet var det viktig at solkorset angivelig var blitt brukt som symbol av Olav den hellige og i partilitteraturen ble solkorset derfor ofte kalt for «Olavskorset». For den hedenske fløyen var denne betegnelsen for kristen og det ble vektlagt at symbolet var unordisk. Sistnevnte fløy vant striden og referansene til Olavsmerket forsvant til fordel for Solkorset.
Nordlige Uí Néill
Nordlige Uí Néill er et kollektivt navn på de nordlige klanene av det mektige irske dynastiet Uí Néill, særlig viktige i Irland i tidlig middelalder. Det brukes først og fremst om disse klanene, men blir i likhet med andre irske navn på klaner eller slekter også brukt om det geografiske området de kontrollerte. Uí Néill var det fremste irske dynastiet fra 600-tallet til sent på 900-tallet, fra midten av 600-tallet var alle overkongene over Irland fra enten det nordlige eller det sørlige Uí Néill.
Uí Néill er irsk for «Nialls etterkommere», de regnet den legendariske Niall Noigíallach som sin stamfar. Det nordlige Uí Néill regnet sine forfedre som Nialls sønner Eógan, Conall og Éndae, hvis etterkommere da utgjorde klanene Cenél nEógain, Cenél Conaill og Cenél nÉnnai (Cenél er irsk for «barn» eller «slekt»). Om Cenél nÉnnai noen gang var dominerende har ikke dette satt spor i de bevarte historiske kildene, Disse klanene trengte sannsynligvis inn i Ulster fra Connacht på 500-tallet. I 637 sto et slag ved Mag Roth (i dagens grevskap Down hvor Domnall mac Áedo fra Cenél Conaill beseiret en allianse mellom kongen av Ulster og Dalriada fra dagens Skottland. Etter denne seieren var det nordlige Uí Néill den dominerende makten nord på øya Irland.
Fra det nordlige Uí Néill først blir beskrevet i historiske kilder på 500-tallet var det Cenél Conaill som var den dominerende klanen, selv om Cenél nEógain også hadde innflytelse. Fra 700-tallet ble imidlertid Cenél nEógain dominerende, Flaithbertach mac Loingsech var den siste fra Cenél Conaill som ble regnet som overkonge av Irland. Han abdiserte i 724 etter å ha blitt utfordret av Áed Allán fra Cenel nEógain. Cénel Conaill led et knusende nederlag i et slag mot Cenél nEógain i 789, noe som konsoliderte sistnevntes status som den dominerende klanen. Áed Allans regjeringstid innledet en lang periode hvor overkonge-verdigheten alternerte mellom Cenél nEógain og Clann Cholmáin fra det sørlige Uí Néill.
Cenél Conaill holdt til i de vestlige delene av dagens grevskap Donegal. Donegal het tidligere «Tyrconnel», av Tír Connail — Conalls land. På sitt mektigste inkluderte klanens territorium også de nordlige delene av Leitrim og de vestlige delene av Fermanagh og Tyrone.
Sojuz (rakett)
Sojuz (vestlig betegnelse A–2) er en bærerakett laget av TsSKB-Progress i Samara, Russland. Den brukes til å skyte opp romskipet Sojuz som en del av Sojuz-programmet. Den brukes nå også til å skyte opp det ubemannede romfartøyet Progress til Den internasjonale romstasjonen og til å skyte opp kommersielle satellitter. Sojuz-U-rakettene bruker parafin og flytende oksygen som brennstoff.
Nordlige Uí Néill
Cenél nEógain holdt opprinnelig til på halvøya Inishowen, med Ailech som sitt sentrum. Inishowen heter på irsk Inis Eoghain, «Eogains øy». De ekspanderte mot sør og øst på bekostning av Airgialla, inntil Airgialla på 800-tallet var fortrengt til det sørøstlige hjørnet av dagens provins Ulster. Etter at Niall Caille mac Áedo fra Cénel nEógain beseiret dem i et slag ved Leth Cam i 827, var de å regne som et underkongedømme under Cénel nEógain.
Denne ekspansjonen førte til at Cénel nEógain fikk kontroll over det viktige klosteret i Armagh. Båndene mellom dem og klosteret var tette, Áed Findliath hadde sitt eget hus i Armagh rundt 870, Domnall ua Néill trakk seg tilbake til Armagh og døde der i 980. Cénel nEógain etablerte også på et tidspunkt under denne ekspansjonen et nytt sted for innvielse av sine konger i Tullach Óc i Tyrone. På sitt største omfattet områdene kontrollert av Cénel nEógains den østlige delen av Donegal, hele Tyrone og Derry og de nordlige delene av Fermanagh, Monaghan og Armagh.
Sojuz (rakett)
Sojuz-raketten ble introdusert i 1966 og var basert på Vostok som igjen var basert på kjernevåpenroboten R-7a. Den var opprinnelig en tretrinnsrakett, men en variant ble laget med et fjerde rakettrinn for å nå høye elliptiske molnijabaner. Produksjonen av Sojuz-raketter nådde sitt høydepunkt på 1980-tallet da 60 stk ble lagd hvert år. Med sine 1,700 flyginger er den verdens mest anvendte rakett, langt fler enn noen annen rakett. Den har en gammel utforming, men har relativt lave kostnader og en svært høy pålitelighet, noe som er attraktivt for kommersielle kunder.
Trinn 1
Trinn 1 på Sojuz-rakettene består av fire identiske, koniske hjelperaketter. Disse drives med flytende brennstoff og er montert rundt Trinn 2.
Benoît Lamarche
Benoît «Ben» Lamarche (født 7. juli 1966) er en canadisk tidligere skøyteløper.
Sojuz (rakett)
Trinn 1
Data (for hver av de fire hjelperakettene)
Benoît Lamarche
Han er en eldre bror til skøyteolympier (1988) Marie-Pierre Lamarche og far til skøyteløper Béatrice «Bea» Lamarche.
Sammenlagt i Verdenscupen
0 = ikke samlet poeng under nevnte sesong, men deltatt.
Olaus Wiff
Olaus Wiff også kalt Olaus Wif, Olluf Wiff, Olav Wiff, Olaf Wiff, og andre varianter (født omkring 1690 i Norge, død 17. september 1730 på Kongsberg) var en norsk stempelskjærer og medaljekunstner. Han virket en tid i Dresden og er særlig kjent for serien av planetmedaljer han laget der. De siste årene av sitt liv arbeidet han ved Den Kongelige Mynt på Kongsberg.
Wiff gikk i stempelskjærerlære ved den kongelige mynt i København, der han startet i 1708. Etter at læretiden i 1717 var fullført, opplevde han vansekligheter med å få en stilling i Danmark-Norge og han dro utenlands for å utøve sitt fag. Fra omkring 1719 var han i Sachsen, der han gikk i tjeneste hos August II av Polen, konge av Polen og kurfyrste av Sachsen. Som kurfyrstelig stempelskjærer var Wiff virksom i Dresden.
I anledning av feiringen av bryllupet mellom tronfølger prins Fredrik August og erkehertuginne Maria Josepha av Østerrike, som fant sted 20. august 1719, fikk Wiff i oppdrag å lage medaljer. Serien på sju medaljer kalles planetmedaljene etter motivene på medaljenes revers: himmellegemer avbildet i gudeskikkelse: Solen, Mars, Jupiter, Diana (månen), Merkur, Venus og Saturn. På advers var det motiver av festene som ble holdt. Medaljene ble framstilt i et begrenset antall på 200 sett og er i dag meget verdifulle.
I Dresden laget Wiff i årene 1720 til 1721 også fire andre medaljer for det saksiske hoffet: to medaljer til prins Fredrik Augusts fødsel i 1720, en nyttårsmedalje i 1721 og en medalje i 1723 i anledning prins Fredrik Christians fødsel året før.
Wiff var i 1723 tilbake i København og fikk også der oppdrag for hoffet. Han laget en medalje til kronprins Frederiks fødsel 23. mars 1723. Han laget også en medalje til hundreåret for oppdagelsen av sølv i Sandsvær. Wiff huskes også for firemarkmynten han i 1723 utstyrte med et rytterportrett av Frederik IV av Danmark og Norge, et motiv som senere også ble benyttet på en norsk krone.
I 1723 fikk Wiff embetet som stempelskjærer ved Den Kongelige Mynt på Kongsberg, et embete han hadde til sin død. Ved Mynten skar Wiff stempler til mynt, i hovedsak skillemyntstempler, og fikk ikke anledning til å videreføre sitt virke som medaljekunstner.
Rhizoplatys
Rhizoplatys er en slekt av biller som hører til gruppen hornbiller i familien skarabider (Scarabaeidae).
Utseende
Middelsstore til ganske store (i alle fall opptil 35 millimeter), avlange, blankt svarte hornbiller.
Levevis
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder. De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.
Utbredelse
Slekten er utbredt i Arabia (Oman, som biogeografisk er en del av Afrika) og Afrika, inkludert Madagaskar.
Natalie Aranda
Hun satte panamansk rekord i lengdehopp på 6,60 meter under Søramerikanske leker 2018.
2011
Aranda ble panamansk U18-mester i lengdehopp i 2011. Hun representerte Panama under Sentralamerikansk junior- og ungdomsmesterskap i friidrett 2013 2011, og fikk der tre medaljer i U18-klassen; hun vant lengdehopp med my mesterskapsrekord på 5,72 meter, og hun fikk bronse på 100 meter. I tillegg deltok hun på Panamas stafettlag som fikk bronse på 1000 meter medleystafett. Hun deltok i Sentralamerikansk mesterskap i friidrett 2011, og fikk der bronse i lengdehopp og på 4 x 100 meter stafett. Hun deltok også i Søramerikansk juniormesterskap i friidrett 2011, og kom der på fjerdeplass i lengdehopp. I november deltok hun i Sentralamerikanske og karibiske leker 2011, og kom også der på fjerdeplass i lengdehopp.
2012
Sentralamerikansk junior- og ungdomsmesterskap i friidrett 2012 ble arrangert i San Salvador, og Aranda vant der lengdehopp og 100 meter i U18-klassen. I tillegg deltok hun på Panamas stafettlag som fikk sølv på 4 x 100 meter stafett, der hun løp sammen med Leyka Archibold, Rosa Mosquera og Emilia Palma. Hun deltok også i Sentralamerikansk mesterskap i friidrett 2012 i Managua, der hun fikk sølv i lengdehopp, bak Tricia Flores. I tillegg kom hun på fjerdeplass på 100 meter, og Panama kom på andreplass på 4 x 100 meter stafett, der Aranda løp sammen med Gabriela Guevara, Ruth-Cassandra Hunt og Kashani Ríos. I oktober deltok hun i Søramerikansk U18-mesterskap i friidrett 2012, og kom der på femteplass på 100 meter og ellevteplass i lengdehopp.
2013
Hun deltok i Sentralamerikanske leker 2013 i San José i Costa Rica, der hun fikk tre medaljer. Individuelt fikk hun sølv i lengdehopp, bak Ana María Porras, og hun deltok på begge Panamas stafettlag, som fikk gull på 4 x 100 meter stafett og sølv på 4 x 400 meter stafett. På 4 x 100 meter stafett satte de ny mesterskapsrekord med 46,66 sekunder.
Aranda fikk fem medaljer i U20-klassen under Sentralamerikansk junior- og ungdomsmesterskap i friidrett 2013, som ble arrangert i Costa Rica. Individuelt fikk hun gull i lengdehopp, sølv på 200 meter og bronse på 100 meter, og Panama vant både 4 x 100 meter og 4 x 400 meter stafett, med Aranda på laget. I juni deltok hun i Sentralamerikansk mesterskap i friidrett 2013, og fikk der sølv i lengdehopp, bak Ana María Porras. Under Panamerikansk juniormesterskap i friidrett 2013 kom hun på sjuendeplass i lengdehopp, og i Søramerikansk juniormesterskap i friidrett 2013 fikk hun bronse i lengdehopp.
2014
Hun vant lengdehopp under det panamanske mesterskapet i friidrett 2014, med en lengde på 5,78 meter. Hun deltok igjen i U20-klassen under Sentralamerikansk junior- og ungdomsmesterskap i friidrett 2014 i Nicaragua, og vant der lengdehopp, fem cm foran Daneysha Shillesky Robinson. Hun kom på andreplass på 100 meter og 200 meter. I juli deltok hun i CAC-mesterskapet i friidrett for junior 2014 (Sentralamerikansk og karibisk juniormesterskap i friidrett), der hun fikk bronse i lengdehopp. Under Søramerikansk U23-mesterskap i friidrett 2014 hoppet hun 5,63 meter i lengdehopp, og kom med det på niendeplass.
2015
Den 15. mai 2015 vant hun lengdehopp under det panamanske mesterskapet i friidrett, med ny personlig rekord på 5,92 meter. Hun deltok i Søramerikansk mesterskap i friidrett 2015, og kom der på niendeplass i lengdehopp. Under Sommeruniversiaden 2015 fikk hun 19. beste resultat i kvalifiseringen, og gikk ikke videre til finalerunden.
2016
Hun vant på nytt lengdehopp under det panamanske mesterskapet i friidrett i 2016, for tredje år på rad. I juni deltok hun i Sentralamerikansk mesterskap i friidrett 2016, som ble arrangert i El Salvador, og fikk der sølv i lengdehopp og på 4 x 100 meter stafett.
2017
Under panamansk mesterskap i friidrett 2017 vant hun lengdehopp, og hun vant også 100 meter for første gang. Hun satte personlig rekord på 100 meter med 11,91 sekunder. Hun vant også lengdehopp og 100 meter under Sentralamerikansk mesterskap i friidrett 2017, der hun satte personlig rekord i lengdehopp med 6,21 meter. Denne «persen» forbedret hun kraftig under Bolivarianske leker 2017, der hun vant lengdehopp med 6,46 meter. I desember deltok hun i Sentralamerikanske leker 2017, der hun fikk gull i lengdehopp og sølv på 4 x 100 meter stafett.